Nye Herrenchiemsee slott

Nye Herrenchiemsee slott (Neues Schloss Herrenchiemsee) på øya Herrenchiemsee i den tyske delstaten Bayern, ble oppført av kong Ludvig II av Bayern i nybarokk, i perioden 1878 til 1886. Arkitekt var Georg von Dollmann, som hadde slottet i Versailles som forbilde for bygningen på Herrenchiemsee. Slottsbygningen har tre fløyer og er omgitt av en stor park. Slottet ble i 2025 oppført på UNESCOs liste over verdensarven i Tyskland. Oppføringen omfattet i tillegg til Herrenchiemsee slott også Neuschwanstein slott, Linderhof slott og lystslottet Königshaus am Schachen. Slottet var mellom 10. og 23. august 1948 åsted for Forfatningskonventet på Herrenchiemsee, et ledd i arbeidet med å lage en ny grunnlov (Grundgesetz) for Forbundsrepublikken Tyskland, som på det tidspunktet var begrenset til Vest-Tyskland. Gamle slottet Herrenchiemsee kalles det tidligere Kloster Herrenchiemsee, på norsk Herrenchiemsee kloster. Dette klosteret ble sekularisert på 1800-tallet. Referanser Eksterne lenker (es) Offisielt nettsted (en) Schloss Herrenchiemsee – kategori av bilder, video eller lyd på Commons (en) Schloss Herrenchiemsee – galleri av bilder, video eller lyd på Commons